রাসূল সাল্লাল্লাহু আলাইহি ওয়া সাল্লাম তাকে বিয়ের জন্য প্রস্তাব দিয়েছিলেন কিন্তু আবু তালেব তাঁর সাথে মেয়ের বিয়ে না দেয়ার কারণ ছিল তিনি আগেই হুবাইরা বিন আয়েয আল মাখযুমীকে বিয়ের ব্যাপারে কথা দিয়ে দিয়েছিলেন। পরে তার সাথেই তার বিয়ে হয়েছিল। আমরা জানি আরবগণ কারও সাথে কথা দিলে যে কোন মূল্যে তা  পালন করত। এটা তাদের একটি উল্লেখ যোগ্য চারিত্রিক বৈশিষ্ট। তাই খুব স্বভাবতই রাসূল সাল্লাল্লাহু আলাইহি ওয়া সাল্লামের প্রস্তাব গ্রহণ করতে পারেন নি।  কিন্ত তাই বলে কি আত্মীয়তার সম্পর্ক সেখানেই শেষ হয়ে গেল? তাই রাসূল সাল্লাল্লাহু আলাইহি ওয়া সাল্লাম আত্মীয়তার সম্পর্কের কারণে তার সাথে দেখা স্বাক্ষাৎ বা যোগাযোগ রক্ষা করতেন।  আমরা জানি, তখন কাফির মুশরিকগণ রাসূল সা. এর বিরুদ্ধে এমন সব অভিযোগ উত্থাপন করেছিল যার সাতে তাঁর আদৌ কোন সম্পর্ক ছিল না। যেমন তাকে পাগল, গণক, জাদুকর ইত্যাদি বলা হয়েছিল। এবং দুশমনীর কোন  প্রকার তারা বাকি রাখে নি। কিন্তু তারা কখনই তাঁর চারিত্রিক ব্যাপারে প্রশ্ন উঠাতে পারে নি। যদি তার চারিত্রিক সামান্য কোন ত্রুটিও পেত তবে তারা সেটা নিয়ে প্রচার-প্রপাণ্ডায় মেতে উঠত কিন্তু এ ব্যাপারে তাদের পক্ষ থেকে সামান্যতম কোন ইঙ্গিতও পাওয়া যায় না।